Degerfors
Store norske leksikon,Geografi,Verdens geografi,Europa,Sveriges geografi
Degerfors er en kommune i Sverige, i sørøstlige Värmland, Örebro län. Kommunen har et areal på 386 km2 og 9663 innbyggere (2019). Kommunesenteret er Degerfors, med 7371 innbyggere (2018).
Letälven løper gjennom kommunen fra nord til sør og munner ut i innsjøen Skagern i sør-sørvest. Øst for Letälven ligger innsjøen Ölen. Kommunen har store skogarealer. Kommunens største arbeidsplass er jernverket AstaPolarit AB.Like sør for tettstedet ligger Sveafallen, et tørrlagt forhistorisk elveløp. Klippevegger og store jettegryter minner om de enorme vannmengder som passerte under isavsmeltningstiden for 8000-9000 år siden. Området er vernet som naturreservat. Les mer i Store norske leksikon Värmland Eksterne lenker Degerfors kommunes nettsider